ล้างผมด้วยชาคาโมไมล์ ใช้ Hydrogen Peroxide กัดสีผม ใช้น้ำผึ้งดิบ ใช้น้ำมะนาว
เวลาจะชงชาคาโมไมล์เข้มๆ ให้ต้มน้ำในกา ใส่ถุงชาคาโมไมล์ลงไปในถ้วยชา จากนั้นเทน้ำลงไปจนมิด ชงชาทิ้งไว้ 10 - 15 นาที เพื่อให้แน่ใจว่าชาจะเข้มแน่นอน ถ้าผมคุณยาวหรือหนามาก อาจจะต้องชงชา 2 ถ้วยขึ้นไป โดยเพิ่มถุงชาในน้ำทุกถ้วยที่เพิ่มเข้ามา พอชงชาทิ้งไว้นานพอแล้ว ให้เอาถุงชาออก ทิ้งไปได้เลย จากนั้นวางถ้วยชาไว้ที่เคาน์เตอร์ต่อจนเย็นเท่าอุณหภูมิห้อง ไม่ร้อนลวกผมลวกมือ ปกติทิ้งชาไว้สัก 20 - 30 นาทีก็เย็นพอแล้ว ฉีดพ่นหรือเทส่วนผสมราดหัวตอนกำลังจะอาบน้ำ จากนั้นทิ้งไว้แล้วอาบน้ำไปตามปกติ  ราดน้ำคาโมไมล์แล้วทิ้งไว้สักครึ่งชั่วโมงก็ได้ แบบนี้ต้องราดหัวก่อนเข้าไปอาบน้ำ หรือเทชาเย็นๆ ใส่ขวดสำหรับฉีดพ่น จากนั้นฉีดใส่ผม แล้วนั่งตากแดดสักครึ่งชั่วโมง จะใช้น้ำส้มสายชูหมักจากแอปเปิ้ลแบบเดียวกันก็ได้ ให้เจือจางน้ำส้มสายชูก่อน โดยผสมน้ำส้มสายชู 1/2 ถ้วยตวง (120 มล.) กับน้ำ 1 ถ้วยตวง (240 มล.) ใช้ราดผมได้แบบชาคาโมไมล์เลย พออาบน้ำเสร็จ ก็สระผมด้วยแชมพูตามปกติ เพื่อล้างชาออก สุดท้ายบำรุงผมให้นุ่มชุ่มชื้นด้วยครีมนวดเข้มข้น ผึ่งลมจนผมแห้ง  ราดผมด้วยน้ำชาแล้วผมจะไม่แห้งเท่าใช้ส่วนผสมอื่น อย่าง hydrogen peroxide หรือน้ำยากัดสีผม แต่ก็ยังต้องสระผมแล้วลงครีมนวดเข้มข้นอยู่ดี หรือจะสระผมด้วยไม่ใช้แชมพูก็ได้ โดยเฉพาะถ้าใช้น้ำยาสูตรน้ำส้มสายชู เพราะชาจะไม่ทิ้งคราบ ส่วนน้ำส้มสายชูก็เป็นเหมือนแชมพู ช่วยขจัดน้ำมันส่วนเกินและสิ่งตกค้าง ถ้าอยากกัดสีผมให้เห็นผลที่สุด ให้ใช้ hydrogen peroxide 3% หาซื้อได้ตามร้านขายยาทั่วไป จากนั้นผสม hydrogen peroxide 1 ส่วน กับน้ำ 1 ส่วน ในขวดสำหรับฉีดพ่น สุดท้ายเขย่าให้เข้ากัน ถ้าใช้ hydrogen peroxide เข้มข้นกว่านั้น ผมจะเสียได้ ก่อนจะลง hydrogen peroxide ที่ผสมแล้ว ให้สางผมให้ไม่พันกัน ด้วยหวีหรือแปรงซะก่อน ต่อไปก็แบ่งผมออกเป็นช่อๆ ติดกิ๊บไว้ จะได้แน่ใจว่าน้ำยาทั่วถึง  ให้แบ่งผมเป็น 4 ช่อ คือด้านล่าง 2 ช่อ และด้านบน 2 ช่อ ให้แบ่งผมครึ่งหัวในแนวนอน ที่ท้ายทอย ประมาณระดับใบหู เหมือนเวลามัดครึ่ง จากนั้นค่อยมัดแยกกันแนวตั้ง เหมือนผมแกละ (บน 2 แกละ ล่าง 2 แกละ) พอแบ่งผมเป็นช่อๆ แล้ว ให้พ่นน้ำยาทั่วผม อย่าให้พลาดส่วนไหน จะได้สีอ่อนลงเสมอกัน หรือถ้าอยากไฮไลท์ผมแค่บางส่วน ให้ใช้สำลีก้อนหรือสำลีแผ่นชุบ hydrogen peroxide แล้วถูไปตามผมส่วนที่อยากให้สีอ่อนลง  ถ้าอยากทำสีเหลือบ (ombre) ให้เน้นน้ำยาหนักๆ ที่ปลายผม พอกัดสีผมเสร็จช่อหนึ่งแล้ว ก็ค่อยปล่อยผมช่อถัดไป แล้วลงน้ำยาตามขั้นตอน พอลง hydrogen peroxide จนพอใจแล้ว ให้ทิ้งไว้แบบนั้น แล้วแต่ว่าอยากให้ผมสีอ่อนลงแค่ไหน ส่วนใหญ่ใช้เวลาประมาณ 30 นาทีก็เพียงพอแล้ว ถ้าทิ้งไว้นานกว่านั้น ผมอาจจะแห้งเสียได้ ถ้าอยากกัดสีผมแบบเร็วทันใจ ให้ฉีดพ่น hydrogen peroxide ที่ผม แล้วไปนั่งตากแดด พอผมเริ่มแห้ง ก็ล้างน้ำยาออกได้เลย พอผมสีจางลงเท่าที่ต้องการแล้ว ให้ล้าง hydrogen peroxide ออกด้วยน้ำเย็นจัด จากนั้นลงครีมนวดที่ชอบเพื่อคืนความชุ่มชื้นให้ผม ล้างออกอีกรอบด้วยน้ำเย็นจัด สุดท้ายตากลมจนผมแห้งสนิท  ถ้าเป็นไปได้ ให้เลือกครีมนวดสูตรเติมน้ำหรือความชุ่มชื้นให้ผม เพราะ hydrogen peroxide มักทำให้ผมแห้ง ถ้าใช้ครีมนวดเข้มข้นหน่อย จะช่วยฟื้นคืนสภาพผมให้นุ่มชุ่มชื้น ที่ต้องผึ่งลมจนผมแห้งเอง เพราะถ้าใช้ไดร์เป่า ความร้อนจะทำให้ผมยิ่งแห้งเสีย ถ้านั่งตากลมลำบาก ก็อนุโลมให้ใช้ไดร์เป่าจนผมแห้งประมาณ 75 - 90% ได้ โดยใช้ลมเย็นหรือความร้อนต่ำๆ สุดท้ายผึ่งลมต่อจนแห้งสนิท การกัดสีผมนั้นรุนแรงต่อเส้นผมมาก และทำให้ผมขาดน้ำมาก ถ้าหมั่นบำรุงผมให้นุ่มชุ่มชื้นไว้ก่อนกัดสีผมจะปลอดภัยที่สุด แนะนำว่าก่อนกัดสีผมประมาณ 2 อาทิตย์ ให้เริ่มบำรุงผมโดยหมักครีมนวดเข้มข้นอาทิตย์ละ 2 ครั้ง เพื่อให้แน่ใจว่าผมจะไม่ขาดน้ำ ถ้าผมแห้งเสียเป็นพิเศษ ให้บำรุงผมแบบล้ำลึกอาทิตย์ละ 3 ครั้งเลย ก่อนจะถึงเวลากัดสีผมจริง คุณหาซื้อผงกัดสีผมได้ตามร้านขายเครื่องสำอางหรืออุปกรณ์เสริมความงาม แต่ก็ต้องนำมาผสมกับน้ำยาโกรก (developer) ก่อนจะใช้ได้ ส่วนต้องใช้ปริมาณเท่าไหร่ ก็แล้วแต่คำแนะนำที่ฉลากหรือใบที่ให้มา ให้ผสมผงกัดสีผมกับน้ำโกรกเข้าด้วยกันในชามที่ไม่ใช่โลหะ  น้ำยาโกรกมีด้วยกันหลายความเข้มข้น ถ้าจะกัดสีผมโดยที่ผมไม่เสียมากนัก ให้เลือกเบอร์ 30 ถ้าหนังหัวแพ้ง่าย ต้องลดเหลือเบอร์ 20 ถ้าไม่เคยใช้ผงกัดสีผมมาก่อน ให้เริ่มจากเบอร์ 10 - 20 เพื่อกัดสีผมอย่างค่อยเป็นค่อยไป ข้อเสียคืออาจจะยังไม่ได้สีผมที่ต้องการในทันที จริงๆ จะกัดสีผมได้เห็นผลที่สุดถ้าผมไม่เคยทำสี แต่จะกัดสีผมที่ทำสีมาแล้วก็ได้ ไม่ว่ากัน ยิ่งผมสีเข้ม ก็ยิ่งเสียง่ายเวลากัดสีผม จะกัดสีผมได้ครอบคลุมที่สุด ถ้าใช้แปรงย้อมผมทาน้ำยากัดสีผมตามจุดที่ต้องการ ให้ใช้ปลายแหลมของแปรง แสกผม เพื่อลงน้ำยาใกล้รากผมมากที่สุด ค่อยๆ ทาส่วนผสมแล้วแปรงไปจนถึงปลายผม  ให้สวมถุงมือยางก่อนลงน้ำยากัดสีผมเสมอ ถ้าโอเคกับการที่รากผมยังคงสีผมตามธรรมชาติไว้ ก็ไม่ต้องกัดสีผมถึงหนังหัว แบบนี้ช่วยลดโอกาสเกิดอาการแพ้หรือแสบร้อนที่หนังหัวได้ด้วย พอลงน้ำยากัดสีผมทั่วถึงแล้ว ให้ทิ้งไว้ประมาณ 30 - 45 นาที โดยคอยเช็คสีผมทุก 15 นาที หรือจนกว่าจะได้สีที่ต้องการ ไม่ว่าจะทองอ่อน เหลือง หรือน้ำตาลก็ตาม  อ่านวิธีใช้งานผงกัดสีผมให้ดีก่อนใช้จริง เพราะแต่ละยี่ห้อก็มีขั้นตอนและระยะเวลาในการกัดสีผมแตกต่างกันไป แล้วแต่ว่าคุณอยากได้ผมสีไหน ผมของแต่ละคนก็แตกต่างกันไป ผมคุณอาจจะซีดจางลงช้าหรือเร็วกว่าพี่น้องหรือเพื่อนฝูงก็ได้ ก็ต้องพิจารณาเป็นคนๆ กันไป ห้ามกัดสีผมทิ้งไว้นานเกิน 45 นาที ถ้าสีผมออกมาไม่อ่อนพอ ค่อยกัดสีใหม่วันอื่นจะปลอดภัยกว่า พอครบตามเวลาที่กำหนดแล้ว ให้ล้างส่วนผสมจากผมด้วยน้ำเย็น ต่อมาสระด้วยแชมพูสูตรที่ชอบ เพื่อให้แน่ใจว่าสะอาดหมดจด  ล้างน้ำให้สะอาด โดยไม่ต้องลงครีมนวด เพราะจะไปรบกวนการทำงานของโทนเนอร์ได้ ถ้าเป็นไปได้ ให้ใช้แชมพูสูตรอ่อนโยน มอยส์เจอไรเซอร์ หรือเติมน้ำให้ผม เพราะผมจะแห้งหลังกัดสี แชมพูสูตรที่ว่าจะช่วยให้ผมนุ่มชุ่มชื้นขึ้นได้ พอกัดสีผมเสร็จแล้ว ปกติผมจะสีออกเหลืองๆ แบบทองเหลือง ไม่ได้เป็นผมขาวเท่ๆ แบบการ์ตูนหรือนักร้องเกาหลีอย่างที่คิด แต่เราทำให้สีผมอ่อนลงได้ โดยลงโทนเนอร์บนผมเปียกหมาด โทนเนอร์นี้จะเป็นตัวปรับสีเหลืองให้ขาวขึ้น ลงโทนเนอร์แล้วให้ทิ้งไว้ประมาณ 20 - 30 นาที  คุณหาซื้อโทนเนอร์ปรับสีผม ได้ตามร้านขายยาและเครื่องสำอาง หรืออุปกรณ์เสริมความงาม หรือใช้แชมพูสีม่วงแบบเดียวกันก็ได้ แชมพูสีม่วงจะช่วยปรับสีเหลืองกระด้าง ให้ขาวขึ้นได้สมใจ โดยที่ไม่ต้องทิ้งไว้นานเท่าตอนใช้โทนเนอร์ พอลงโทนเนอร์ครบตามระยะเวลาที่กำหนด ให้ล้างออกด้วยน้ำเย็น แล้วหมักผมด้วยครีมเข้มข้น สุดท้ายล้างออกตามคำแนะนำที่ฉลาก ถ้าผมเข้มดำเป็นพิเศษ อย่างผมคนไทยแบบเราๆ ก็อาจจะต้องกัดสีผม 2 - 3 รอบด้วยกัน กว่าจะซีดจางเป็นสีทอง ซึ่งก็ต้องพักการกัดสีเป็นระยะ เพื่อฟื้นฟูสภาพผม แนะนำให้พักผมสัก 2 อาทิตย์ แล้วค่อยกัดสีผมใหม่ น้ำผึ้งดิบนั้นมี hydrogen peroxide อ่อนๆ ใช้กัดสีผมแบบไม่รุนแรงได้ สูตรน้ำยากัดสีผมตามธรรมชาติคือให้ผสมน้ำผึ้งดิบ 1 - 2 ช้อนโต๊ะ (20 - 45 กรัม) กับน้ำเปล่า 1 ถ้วยตวง (240 มล.) จนเข้ากัน ถ้าอยากกัดสีผมโดยที่บำรุงถนอมผมไม่ให้แห้งเสีย ลองเปลี่ยนจากผสมน้ำเปล่า เป็นผสมน้ำมันมะกอกแทน เพราะน้ำมันมะกอกเป็นมอยส์เจอไรเซอร์เข้มข้นตามธรรมชาติ โดยที่ยังช่วยกัดสีผมให้อ่อนลงร่วมกับน้ำผึ้งได้ พอผสมน้ำผึ้งกับน้ำจนเข้ากันดีแล้ว ให้ใช้มือสะอาดชะโลมแล้วนวดเบาๆ ให้ทั่วผม ใช้สูตรนี้ได้ทั้งหัว หรือจะเจาะกัดสีเฉพาะจุดที่อยากไฮไลท์ก็ได้  สางผมให้น้ำผึ้งเคลือบทั่วถึงกัน ถ้าผมหนาเป็นพิเศษ ให้แบ่งผมออกเป็น 4 ช่อ คือด้านล่าง 2 ช่อ ด้านบน 2 ช่อ เพื่อให้ลงน้ำผึ้งง่ายขึ้นและทั่วถึง พอลงน้ำผึ้งที่ผสมแล้วจนเคลือบผมครบถ้วน ก็หมักทิ้งไว้แบบนี้ 30 - 60 นาทีด้วยกัน เพื่อให้เวลาส่วนผสมได้ออกฤทธิ์กัดสีผมของคุณ หรือจะใช้หมวกอาบน้ำคลุมผมไว้ แล้วหมักน้ำผึ้งข้ามคืนก็ได้ จะยิ่งเห็นผลกว่าเดิม  การหมักผมด้วยน้ำผึ้งข้ามคืน จะเหมือนการบำรุงผมแบบล้ำลึก ให้ผมนุ่มชุ่มชื้น รับรองตื่นเช้ามาผมจะนุ่มสลวยอย่าบอกใคร! ถ้ากลัวว่าใช้หมวกอาบน้ำคลุมผมไว้ข้ามคืนแล้วหมวกจะเลื่อนหลุดได้ ก็ให้พันผ้าขนหนูหรือผ้าพันคอไหมโพกหัวไว้อีกที หลังสวมหมวกอาบน้ำแล้ว พอพร้อมจะล้างน้ำผึ้งออกจากผมแล้ว ให้สระผมด้วยแชมพูตามปกติ ตามด้วยครีมนวดเข้มข้น สุดท้ายตากลมจนผมแห้งสนิท ถ้ารู้สึกว่าผมเหนียวหลังล้างน้ำผึ้งออกแล้ว ให้สระด้วยแชมพู จากนั้นลงครีมนวดตามอีกที มะนาวเหลืองนี่ล่ะสารช่วยกัดสีผมตามธรรมชาติที่คนนิยมใช้กัน แต่ถึงจะเป็นส่วนผสมจากธรรมชาติ แต่ก็ทำผมคุณแห้งเสียได้ เลยต้องเจือจางซะก่อน ให้ผสมน้ำมะนาว 1 ส่วน กับน้ำเปล่า 1 ส่วน เพื่อลดความเป็นกรด จากนั้นกรอกใส่ขวดสำหรับฉีดพ่น  จะเห็นผลที่สุด ถ้าใช้น้ำมะนาวคั้นเองสดๆ เพราะถึงน้ำมะนาวสำเร็จรูปแบบขวดจะใช้ได้ แต่ต้องเลือกที่เป็นน้ำมะนาวแท้ 100% ไม่มีอะไรผสม แนะนำให้ซื้อมะนาวมาเป็นลูกๆ หั่นครึ่ง แล้วคั้นน้ำเอง น้ำมะนาวมีฤทธิ์เป็นกรด เลยทำให้ผมแห้งเสียได้ ถ้าใครผมแห้งเสียอยู่แล้ว แนะนำให้เปลี่ยนจากผสมน้ำเปล่า ไปผสมน้ำมันมะพร้าวหรือครีมนวดแทน จะช่วยถนอมผมได้ ถ้ากลัวผมแห้งเสียจริงๆ ก็ให้เพิ่มสัดส่วนของน้ำเปล่าที่ใช้เจือจางน้ำมะนาวเข้าไปอีก พอผสมน้ำยาจากน้ำมะนาวแล้ว ก็เลือกว่าจะกัดสีผมตรงส่วนไหน ทั้งหัว แค่ปลายผม หรือทำไฮไลท์ สุดท้ายก็ฉีดพ่นน้ำยาใส่ตามจุดที่ต้องการได้เลย ใช้นิ้วหรือหวีซี่ห่างสางผมก่อน น้ำยาจะได้ทั่วถึงเวลากัดสีผม พอฉีดพ่นน้ำยาเคลือบผมไว้แล้ว ก็ถึงเวลาไปนั่งตากแดด ความร้อนจากแสงแดดจะช่วยให้กรดซิตริกในมะนาว กัดสีผมให้อ่อนลงได้ ให้นั่งตากแดดไปเรื่อยๆ จนกระทั่งผมเกือบแห้งสนิท  อย่านั่งตากแดดนานเกิน 1 ชั่วโมงครึ่ง เพราะทำผมเสียได้เลย ถ้ากลัวเรื่องผมเสีย ให้ล้างผมด้วยน้ำยาจากน้ำมะนาวก่อนอาบน้ำก็ได้ พออาบน้ำเสร็จ ก็ให้ล้างออก แล้วตามด้วยครีมนวด ทำซ้ำตามขั้นตอนเป็นประจำ ก็จะทำให้ผมสีอ่อนลงได้ พอผมใกล้แห้งสนิท ให้อาบน้ำ สระผมด้วยแชมพูตามปกติ เพื่อล้างน้ำมะนาวออก สุดท้ายลงครีมนวด เพื่อให้ผมนุ่มชุ่มชื้น แล้วผึ่งลมจนแห้ง  ถ้าอยากกัดสีผมให้อ่อนลงเยอะๆ ก็ฉีดพ่นน้ำมะนาวสูตรนี้ แล้วทิ้งไว้ข้ามคืนได้เลย เช้าวันต่อมาค่อยสระผม ถ้าอยากบำรุงผมแบบล้ำลึก ให้นั่งอบผมด้วยลมร้อน โดยลงครีมนวดก่อน แล้วสวมหมวกอาบน้ำพลาสติกทับอีกที
ชงชาคาโมไมล์เข้มๆ. รอจนชาเย็น. ฉีดพ่นน้ำยาตอนเริ่มอาบน้ำ. ล้างออกแล้วลงครีมนวดตามปกติ. ผสมน้ำกับ hydrogen peroxide ในสัดส่วนที่เท่ากัน โดยใช้ขวดสำหรับฉีดพ่น. หวีแล้วติดกิ๊บแบ่งผมเป็นช่อๆ. ฉีด hydrogen peroxide ให้ทั่วผม. ทิ้งน้ำยาที่ผมไว้ประมาณครึ่งชั่วโมง. ล้างน้ำยาออก แล้วลงครีมนวด. บำรุงล้ำลึกเป็นประจำก่อนกัดสีผม. ผสมน้ำยากัดสีผมกับน้ำยาโกรกเข้าด้วยกัน ตามวิธีในฉลากหรือคู่มือ. ใช้แปรงย้อมผมลงน้ำยากัดสีผม. กัดสีผมทิ้งไว้ประมาณครึ่งชั่วโมง. ล้างน้ำยาจากผม. ลงโทนเนอร์ที่ผมแล้วทิ้งไว้. ล้างโทนเนอร์แล้วหมักผมด้วยครีมนวด. คนผสมน้ำผึ้งกับน้ำเปล่า. ชะโลมที่ผม. หมักผมทิ้งไว้ 1 ชั่วโมง. ล้างน้ำผึ้งออกแล้วลงครีมนวด. ผสมน้ำมะนาวกับน้ำในสัดส่วนเท่ากัน. ฉีดผมด้วยน้ำมะนาวที่ผสมแล้ว. ผึ่งแดดให้ผมแห้ง. ล้างน้ำมะนาวจากผม แล้วลงครีมนวด.
https://www.wikihow.com/Lighten-Your-Hair https://www.wikihow.com/Lighten-Your-Hair https://www.wikihow.com/Lighten-Your-Hair https://www.wikihow.com/Lighten-Your-Hair https://www.wikihow.com/Lighten-Your-Hair
Creating a Lightening Rinse with Chamomile Using Hydrogen Peroxide to Lighten Hair Bleaching Your Hair Going Lighter with Raw Honey Lightening Hair with Lemon Juice